Vybavuje: Ing. Peter Tejiščák V Lupoči, dňa 17.07.2019

Tel.: +421 911 252 799

Email: obeclupoc@gmail.com

**Vec: Výzva na predloženie cenovej ponuky – zaslanie**

Dovoľujem si Vás požiadať o predloženie cenovej ponuky na predmet zákazky:

**„Rekonštrukcia verejného osvetlenia v obci Lupoč“**

za účelom **zistenia predpokladanej hodnoty zákazky**.

Uvedenú požiadavku Vám predkladáme v súlade s ustanovením § 6 zákona č. 343/2015 Z.z. o verejnom obstarávaní v znení neskorších predpisov.

Zároveň žiadame **o predloženie neoverenej kópie oprávnenia na podnikanie** v predmete zákazky.

Pokiaľ všetky predložené ponuky nepresiahnu výšku finančného limitu uvedeného v § 5 ods. 4, Vaša ponuka bude zároveň slúžiť pre účely **výberového konania**.

Vypracovanú cenovú ponuku (príloha č. 2) predložte elektronicky na mailovú adresu:

obeclupoc@gmail.com do predmetu uvediete: **„Rekonštrukcia verejného osvetlenia v obci Lupoč“**

v termíne do

**27.07.2019 do 12:00 hodiny**

Veríme, že sa verejného obstarávania zúčastníte a predložíte ponuku na požadovaný predmet obstarávania v súlade s touto výzvou a priloženou špecifikáciou.

S pozdravom

 .................................................................

 Ing. Peter Tejiščák

 starosta obce

**Príloha:**

* Opis predmetu zákazky
* Cenová ponuka

Príloha č. 1

**Opis predmetu zákazky – „Rekonštrukcia verejného osvetlenia v obci Lupoč“**

Jedná sa o dodávku a montáž exteriérových LED svietidiel 30 W pre verejné osvetlenie včítane 6 ks držiakov svietidiel.

Demontáž starých svietidiel verejného osvetlenia v počte 3 ks a preloženie svietidiel na iné stĺpy.

Dodávka a montáž rozvodnej skrinky s ističmi pre elektromer s vývodom 220/380 V s umiestnením na stĺp elektrického vedenia.

Dodávka a montáž 1 ks LED exteriérového svietidla 15 W so solárnym nabíjaním včítane 4m stožiaru pre svietidlo.

Príloha č. 2

**CENOVÁ PONUKA**

 Na základe Vašej výzvy na predloženie cenovej ponuky Vám predkladáme cenovú ponuku a vyhlasujeme, že sme si preštudovali Výzvu na predloženie cenovej ponuky a súhlasíme s podmienkami v nej uvedenými.

Názov uchádzača:

Sídlo uchádzača:

IČO uchádzača:

Kontaktná adresa uchádzača:

Cenová ponuka uchádzača:

|  |  |  |  |  |
| --- | --- | --- | --- | --- |
| **Názov položky rozpočtu** | **Jednotka**  | **Počet jednotiek** | **Jednotková cena v EUR bez DPH** | **Cena spolu v EUR** **s DPH** |
| „Rekonštrukcia verejného osvetlenia v obci Lupoč“ | ks | 1 |  |  |
| **CENA SPOLU S DPH** |  |

Miesto, dátum ..................................................

 pečiatka, podpis